
Medgyesegyháza Város Polgármestere

5666 Medgyesegyháza, Kossuth tér 1.

E-mail: medgyes@medgyesegyhaza.hu;
Tel.: 06/68 440-000

előterjesztés
Medgyesegyháza Városi Önkormányzat Képviselő-testületének 

 2025. szeptember 30. napi ülésére

Tárgy: Kompenzációs megállapodás tervezet a Nemzetközi Konfekció Kft. kérelme szerinti, az 5666 Medgyesegyháza, Dózsa u. 2. szám alatti önkormányzati tulajdonú ingatlanban a gázfűtés kiváltását szolgáló klíma berendezés kialakítására
Tisztelt Képviselő-testület!

A 2025. augusztus 26-án megtartott képviselő-testületi ülésen döntés született a Nemzetközi Konfekció Kft. kérelme szerinti, az 5666 Medgyesegyháza, Dózsa u. 2. szám alatti önkormányzati tulajdonú ingatlanban a gázfűtés kiváltását szolgáló klíma berendezés kialakításáról.
A Medgyesegyháza Városi Önkormányzat Képviselő-testülete a 196/2025. (VIII.26.) Kt. határozata szerint:

„Medgyesegyháza Városi Önkormányzat Képviselő-testülete úgy dönt, hogy engedélyezi a Nemzetközi Konfekció Kft. részére, hogy az általuk bérelt, 5666 Medgyesegyháza, Dózsa u. 2. szám alatti önkormányzati tulajdonú ingatlanban a gázfűtés kiváltására klíma berendezés beszerzésére, felszerelésére, és egyben hozzájárulását adja, hogy külön szerződésben foglalt feltételek mellett a bérleti díj megfizetése során elszámolhassa.”

Előzményként tájékoztatom a Tisztelt Képviselő-testületet, hogy a Nemzetközi Konfekció Kft., mint bérlő kérelmet nyújtott be arra vonatkozóan, hogy az általuk bérelt, 5666 Medgyesegyháza, Dózsa u. 2. szám alatti önkormányzati tulajdonú ingatlanban a gázfűtés kiváltására klíma berendezést kívánnak beszereltetni. Erre vonatkozóan a rendelkezésükre álló árajánlatok alapján nettó 1.198.000,- Ft összegű árajánlat elfogadásához kérik a hozzájárulást. 
Kérik továbbá hozzájárulást ahhoz, hogy a megjelölt összeg az ingatlan bérleti díj fizetése során elszámolásra kerüljön külön szerződésben rögzített feltételekkel.

A nemzeti vagyonról szóló 2011. évi CXCVI. törvény és a Polgári Törvénykönyvről szóló 2013. évi V. törvény rendelkezései alapján a bérbeadó önkormányzat jogosult a bérleményben végzett értéknövelő beruházások engedélyezésére, és dönthet azok bérleti díjban történő elszámolásáról.
Kérem a Képviselő-testületet az előterjesztés megtárgyalására és a szükséges döntés meghozatalára.
HATÁROZATI JAVASLAT
Medgyesegyháza Városi Önkormányzat Képviselő-testülete engedélyezi, hogy a Nemzetközi Konfekció Kft. – mint bérlő – az általa bérelt, 5666 Medgyesegyháza, Dózsa u. 2. szám alatti önkormányzati tulajdonú ingatlanban a gázfűtés kiváltása érdekében a nettó 1.198.000,- Ft összegű árajánlat szerinti klímaberendezést beszereltesse. A Képviselő-testület hozzájárul, hogy a beruházás költsége a mellékelt kompenzációs megállapodás tervezetben rögzített feltételek szerint, a bérleti díj megfizetése során, havi egyenlő részletekben – az utolsó hónapban szükség szerint töredékrészlettel – de legfeljebb 14 hónap alatt elszámolásra kerüljön.
A Képviselő-testület felhatalmazza Ruck Márton polgármestert a kompenzációs megállapodás megkötésére.
Határidő: értelem szerint
Felelős: Ruck Márton polgármester

Medgyesegyháza, 2025. szeptember 23.
Ruck Márton

polgármester

